REGOLAMENT TAL-KUMMISSJONI (KE) Nru 940/2004
tat-30 ta’ April 2004
li jistipula r-rifużjoni massima fuq l-esportazzjoni ta’ ross tond mitħun għad-destinazzjoni ta’ ċerti pajjiżi terzi skond is-sejħa għall-offerti maħruġa bir-Regolament (KE) Nru 1875/2003
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 li jwassal għal organizzazzjoni komuni tas-suq fis-settur tar-ross (1) u b’ mod partikolari l-Artikolu 13(3) tiegħu,
Billi:
(1)
Permezz tar-Regolament tal-Kummissjoni (KE) Nru 1896/2002 (2), infetħet sejħa għall-offerti għr-rifużjoni fuq l-esportazzjoni tar-ross.
(2)
Skond l-Artikolu 5 tar-Regolament tal-Kummissjoni (KEE) Nru 584/75 (3) fuq il-bażi ta’ l-offerti mressqa, il-Kummissjoni tista’, skond il-proċedura pprovduta fl-Artikolu 22 tar-Regolament (KE) Nru 3072/95 tistipula rifużjoni massima fuq l-esportazzjoni. Għal dan l-istipular, wieħed għandu jikkunsidra b’ mod partikolari l-kriterji pprovduti fl-Artikolu 13 tar-Regolament (KE) Nru 3072/95. Is-sejħa għall-offerti tintrebaħ minn kull offerent li l-offerta tiegħu tkun tinsab fil-livell tar-rifużjoni massima jew f’ livell inferjuri.
(3)
L-applikazzjoni tal-kriterji msemmija hawn fuq għas-sitwazzjoni attwali tas-suq tar-ross involut twassal sabiex tiġi stipulata rifużjoni massima fuq l-esportazzjoni għall-ammont imsemmi fl-Artikolu 1.
(4)
Il-miżuri pprovduti f’ dan ir-Regolament huma konformi ma’ l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Ir-rifużjoni massima fuq l-esportazzjoni ta’ ross tond mitħun għad-destinazzjoni ta’ ċerti pajjiżi terzi hi ffissata fuq il-bażi ta l-offerti mressqa bejn fis-26 u fid-29 ta’ Arpil 2004 64,00 EUR/t skond is-sejħa għall-offerti li tissemma fir-Regolament (KE) Nru 1875/2003.
Artikolu 2
Dan ir-Regolament għandu jidħol fis-seħħ fl-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, tat-30 ta’ April 2004.